Andres Karhu

Andres Karhu (sündinud 20. juulil 1994), esinejanimega AKAR, on Eesti lüürik, räppar ja luuletaja. 

Looming

2010. aastal, kui Andres Karhu hakkas viljelema räppi, kirjutas ta ka luuletusi ning koostas kooliprojekti raames Tallinna ettevõtluspäeval luulekogumiku.

8. jaanuaril 2016 andis AKAR produtsendi Kimmo Sõna ehk Rusty Mustardi abil välja oma esimese viie looga EP "Rahvavaenlane", mis andis alguse nimele AKAR. Selle albumi neli instrumentaalpala olid tema enda looming, mida miksida ja masterdada aitas Rusty Mustard.

17. märtsil 2016 tuli välja lugu "As Salamu Alaykum"["As Salamu Alaykum muusikavideo https://www.youtube.com/watch?v=-ss6vTU7IKY] koos KavalAntsStuudios valminud videoga ning 20. juulil 2016 lugu "Vaese mehe unistused"["Vaese mehe unistused" singel https://www.youtube.com/watch?v=BRNI7tcnOxE] koos Robin Juhkentaliga.

17. veebruaril 2017 esitles AKAR loo "Gravitatsioon"["Gravitatsioon" muusikavideo https://www.youtube.com/watch?v=mFQvdeCGrYg] muusikavideot, mille režii ja montaaži tegi Andres Luidre KavalAntsStuudiost. Loo instrumentaali lõi produtsent Frankenstein, miksis ja masterdas Rusty Mustard RustOut recordsist. Refräänis aitas kaasa Avely Buk.

31. jaanuaril 2018 ilmus animeeritud muusikavideo loole "Pättmees"["Pättmees" muusikavideo https://www.youtube.com/watch?v=e-TGGpoBYZk], mis valmis loovagentuuris Magnetuur.

26. aprillil 2018 tuli välja lugu "Alles algus"["Alles algus" lugu https://www.youtube.com/watch?v=9XihSYLxg0I], mille refräänis teeb kaasa Rakverest pärit Eesti räpilegend MC J.O.C.

1. mail 2018 ilmus 12 looga album "Pättmees". Tegu oli AKAR-i esimese täispika albumiga, millel tegid kaasa J.O.C, Janno Paalberg, Avely Buk, millest osa salvestati HOME Studios koos DJ Shromikuga ning teine osa stuudios Riimist Riimini Records. Helikandja esitlus toimus 4. mail 2018 Suhkrumollis, ürituse "Riimist Riimini" raames, kus esinesid lisaks Akarile artistid Wst, J.O.C ja PK.

15. detsembril 2019 andis AKAR välja seitsme looga EP "Kõigi oma"[Akari EP "Kõigi oma" kirjeldus ja lugude loend leheküljel muusikaplaneet https://muusikaplaneet.ee/2019/12/16/koigioma/], kus tegi kaasa laulja Raino Schröder.

12. jaanuaril 2020 avaldas AKAR "Kõigi oma" albumilt muusikavideo loole "Kõigi oma"["Kõigi oma" muusikavideo https://www.youtube.com/watch?v=gfSB99Am6Q0]. 4. veebruaril 2020 tuli välja "Kõigi oma" albumilt muusikavideo loole "Mary Jane"["Mary Jane" muusikavideo https://www.youtube.com/watch?v=z8h4Jhwx7q0], mille valmistas videograaf Geir Stint ja videos tegi kaasa Marian Juganson.

1. jaanuaril 2021 avaldas AKAR singli "Autopiloot"["Autopiloot" lüürikavideo https://www.youtube.com/watch?v=UcsWAw9BR3I], millele on tehtud ka laulusõnadega video.

24. aprillil 2021 tuli välja singel "Manifest"["Manifest singel" https://www.youtube.com/watch?v=32E3trApFV4].

Isiklikku

Karhu sündis Kiviõlis, kus elas kuni kooliealiseks saamiseni, misjärel kolis emaga Tallinna.

Andres Karhu õppis aastatel 2001–2002 Sikupilli keskkoolis, 2002–2008 Tallinna Laagna Gümnaasiumis ja seejärel 2008–2010 Pirita Majandusgümnaasiumis, kus Karhu lõpetas põhikooli. Gümnaasiumi jättis ta pooleli 2011. aastal.

Diskograafia
Stuudioalbumid
 "Rahvavaenlane"(2016)
 "Pättmees"(2018)
 "Kõigi oma"(2019)

Singlid
 "Sa ei saa"(2021)
 "Autopiloot"(2021)
 "Manifest"(2021)
 "Mary Jane"(2020)
 "Kõigi oma"(2019)
 "Gravitatsioon"(2017)
 "Vaese mehe unistused"(2016)

Viited

Kategooria:Eesti räpparid
Kategooria:Sündinud 1994